lv lv ru lv eo lv lv lv lv lv lv pl fi ceb lv lv lv eu lv lv lv lv lv lv lv lv lv lv lv lv lt sl hbs_lat sl fr lv lv lv lv uz en lv lv lv lv lv lv lv lv lv lv lv lv lv lv en lv fr lv lv en en ru en lv lt lv lv gl lv lv en lv lv lv lv lv en lv lv lv lv lv lv ca lv lv
Apmācību semināri projektu veidlapu aizpildīšanā
Tūrisma attīstība no tradīcijām līdz mūsdienīgam biznesam
Zirgu izmantošanas iespējas šodien un rīt. EQUUS
Karjeras izglītība – atbildība par savu un valsts nākotni
Upju un ezeru potenciāla izmantošana rekreācijai un uzņēmējdarbībai
Senie amati- no tradīcijām līdz mūsdienām
Apkārt Rīgai – vienots tūrisma piedāvājums
Gribu kļūt par biedru
Par soli tuvāk rezultātam jeb pirmā ekspertu apmācība Pajūgu braukšanā aizvadīta.
No 2. līdz 5.maijam Ķekavā biedrības “Zelta rati” teritorijā norisinājās praktiskās apmācības seminārs pajūgu braukšanā ar augstas raudzes trenera un eksperta no Somijas piedalīšanos Ben Johan Rolfson Simonsen, projekta “Zirgu izmantošanas iespējas šodien un rīt. EQUUS.’’, projekta nr. Nr.18-00-A019.333-000019, ietvaros.
Praktiskās apmācības Pajūgu braukšanā notika 3 dienas. Šāda pasākuma mērķis ir projektā iesaistīto staļļu pakalpojumu kvalitātes paaugstināšana. Daļā mazo un vidējo Staļļu treneru zināšanas ir nepietiekamas, lai veiktu jauniešu un iesācēju apmācības, arī sportistu iemaņas ir nepilnīgas un uzlabojamas. Ir nepieciešams smelties praktisku pieredzi un iemaņas pakalpojuma kvalitātes celšanai un prasmju apguvei.
Šādas apmācības vairos staļļa konkurētspēju, cels pakalpojumu kvalitāti un palielinās klientu loku. Galvenokārt bērnu un jauniešu.
Praktiskās apmācības dod zināšanas kā veidot treniņu sistēmu, kā plānot tos, kā dot izpratni par zirga un jātnieka attīstības dinamiku, kā pasniegt informāciju iesācējam jātniekam, kā veidot sadarbību iesācējs jātnieks – zirgs, kā arī kā strādāt jau ar jātnieku ar zināšanām un iemaņām. Pieredzējušu jātnieku un pajūgu braucēju dalība praktiskās apmācības seminārā ļauj uzlabot zināšanas un pakalpojumu kvalitāti dalībai sacensībās, lai trenētu jau citus sportistus ar pieredzi un sniegtu treneru un konsultantu pakalpojumus citiem.
Projekts tiek īstenots un finansēts Eiropas Lauksaimniecības fonda lauku attīstībai Latvijas Lauku attīstības programmas 2014.-2020.gadam apakšpasākuma „Starpteritoriālā un starpvalstu sadarbība” ietvaros. Projekts tiks īstenots no 2019.gada 3.janvāra līdz 2020.gada 25.novembrim. Projekta kopējais un publiskais finansējums ir 85910,35 EUR.
Agnese Bērziņa – projekts “Zirgu izmantošanas iespējas šodien un rīt. EQUUS.” ir unikāla iespēja cilvēkiem, kuri ir saistīti ar zirgu pasauli. Mēs varējām tikai sapņot par praktiskām apmācībām ar pasaules līmeņa treneriem. Iegutās zināšanas ir nenovērtējamas! Liels paldies Jums par to! Katram dalībniekam tika veltīta nedalīta uzmanība. Treneris izteica atzinību par sadarbību un atgriezenisko saiti ar dalībniekiem. Tika pārrunātas sadarbības iespējas nākotnē, kas nozīmē, ka sadarbība turpināsies arī pēc projekta beigām.
Zane Krūmiņa – Šī ir vienreizēji laba iespēja cilvēkiem Latvijā, kuri nodarbojas ar pajūgu braukšanu, braukt piedalīties, skatīties, klausīties un mācīties pie laba ārzemju sporta meistara. Tiem, kuriem līdz šim nav bijusi šāda iespēja, noteikti to vajag izmantot. Tiem, kuri ir bijuši vairākkārt citos semināros pie līdzīgiem treneriem, ir viela pārdomām, ir ko salīdzināt, ir iedots darbs pašam ar sevi. Uzskatu, ka braucēji, kuri piedalījās šajā seminārā, ir tikai ieguvēji. Esmu gandarīta par izdarīto šī projekta pajūgu braukšanas praktisko semināru, tas izdevās ļoti labs! Ieguvu jaunu pieredzi, sapratu savas kļūdas. Domāju, ka šis seminārs attaisnoja sevi pilnībā.
Zane Caune – Praktiskās apmācības pajūgu braukšanā bija ļoti vērtīgas un noderīgas ikvienam, kam ir saistība ar pajūgu braukšanu un kuri vēlas ar to nodarboties. Piedaloties nodarbībās, kā klausītājam, guvu daudz vērtīgu atziņu un pieredzes stāstu gan no nodarbību vadītāja, gan no dalībniekiem. Piedalos jau otrajā projekta piedāvātajā aktivitātē. Pirmo reizi piedalījos apmācībā “Kā kļūt par Juridisku personu un Juridisku dokumentu izstrāde”. Gribu uzsvērt, ka šis ir unikāls projekts zirgu cilvēkiem Latvijā. Tāpēc, iesaku patiešām novērtēt un izmantot piedāvātas aktivitātes ne tikai pajūgu braukšana, bet arī citās disciplīnās, kā arī vispārīgi šī projekta ietvaros.
Anda un Andis Pavlovski – Pajūgu braukšana – sporta veids pie mums un pārējās Baltijas valstīs ir ļoti jauns – tam Latvijā ir tikai 10 gadu nesena vēsture. Cilvēki, kuri šodien tajā ir iesaistīti – tie ir tradīciju un vēstures veidotāji. Tāpēc apmācības ir ļoti, ļoti nepieciešamas, un daļa interesentu izmantoja šo un arī citas iespējas apmeklēt zinošu nozares pārstāvju vadītos seminārus.
Sporta veids ir darbība, tāpēc praktiskās apmācības ir īpaši noderīgas un prioritāras. Ceram, ka turpmākajos projekta pasākumos tādas būs atkal. Patīkami, ka ar apmācību vadītāju veidojās laba komunikācija.
Izsakām pateicību projekta idejas autoriem un pasākuma realizētājiem.
Anastasija Prohorova – Esmu gandarīta par lielisko iespēju piedalīties šajā projektā, kura aktivitāte šoreiz notika  Ķekavas novadā no 3. līdz 5. maijam ar prakstiskām nodarbībām pajūgu braukšanā. Projekta laikā bija iespēja aprunāties par aktuālām tēmām ar citiem pajūgu braucējiem, guvu vairākus vērtīgus padomus teorētisko un praktisko iemaņu pilnveidošanā un, proti, pielietot kursos sniegto informāciju praktiski, tas ir mērķu plānošana un realizācija, lai sagatavotu jaunu zirgu darbam. Man, bija liels prieks un interese kursu laikā, arī turpmāk es vēlos piedalīties projekta aktivitātēs un gūt pieredzi tik skaistā sportā kā pajūgu braukšana.
Megija Sargsjane – Pateicoties projektam EQUUS man bija lieliska iespēja mācīties no pasaules līmeņa sportista un trenera – Ben Johan Rolfson Simonsen. Atskatoties uz semināru esmu gandarīta, jo gan es, gan zirgs, ar kuru piedalījos seminārā, esam guvuši zināšanas un prasmes, kuras varam tālāk attīstīt un pilnveidot veiksmīgākai savstarpējai sadarbībai.
Biedrības “Ropažu Garkalnes partnerība”
Sīkāka informācija par projektu meklējama,
Pieņemti lēmumi par 10.kārtas projektu iesniegumiem
Biedrība “Ropažu Garkalnes partnerība” ir izvērtējusi un pieņēmusi lēmumu par LAP pasākuma “Atbalsts LEADER vietējai attīstībai (sabiedrības virzīta vietējā attīstība)” 19.2. apakšpasākuma... Lasīt vairāk
“Mājas kafejnīcu dienas” šogad apmeklētājus gaidīs 13. un 14.augustā
Ar saukli “Piena upes ķīseļa krastos” – arī šogad ar šādu saukli startē Mājas kafejnīcu dienas Ropažu un Salaspils novados. 14... Lasīt vairāk
Pie Langstiņu ezera atklāj aktīvās atpūtas inventāra nomas punktu
Jūlija sākumā, pie Langstiņu ezera svinīgi tika atklāts aktīvās atpūtas inventāra nomas punkts. Projekts tapis sadarbībā ar Lauku atbalsta dienestu, Ropažu-Garkalnes... Lasīt vairāk
Tapis pētījums par Lielās Juglas dambi
Sadarbībā ar partnerību “Laukiem Jūrai”, biedrību “Par Lielo Juglu” un SIA “Saldūdens risinājumi”, tapis pētījums “Dambja uz Lielās Juglas upes pie... Lasīt vairāk
Stadiona iela 3, Ropaži (Ūdenstornis)
Sestdienās, Svētdienās – Brīvs
Lai saņemtu biedrības jaunumus, lūdzu, norādiet savu e-pasta adresi un vārdu, uzvārdu zemāk norādītajos laukos.
ROPAŽU GARKALNES PARTNERĪBA © 2022